***Αθήνα, 23 Ιουλίου 2022***

**ΔΕΛΤΙΟ ΤΥΠΟΥ**

**ΚΕΕΕ: «Φάρος Ελπίδας» για την παγκόσμια οικονομία & τις επιχειρήσεις**

**η συμφωνία για τα σιτηρά Ρωσίας Ουκρανίας**

Η Ρωσία και η Ουκρανία συμφώνησαν σε μια λύση για εξαγωγή εκατομμυρίων τόνων σιτηρών από την Ουκρανία. Τόσο η Ρωσία όσο και η Ουκρανία υπέγραψαν χωριστές συμφωνίες την Παρασκευή στην Κωνσταντινούπολη με τη μεσολάβηση του Γενικού Γραμματέα του ΟΗΕ Αντόνιο Γκουτέρες.

***«H διεθνής πρωτοβουλία για τη διασφάλιση της ασφαλούς εξαγωγής σιτηρών, τροφίμων και λιπασμάτων, μέσω της εμπόλεμης ζώνης της Μαύρης Θάλασσας, δίνει έναν «φάρο ελπίδας» για όλο τον κόσμο, ώστε να αντιμετωπιστεί η επισιτιστική κρίση και να αμβλυνθούν οι επιπτώσεις της ενεργειακής κρίσης»*** δήλωσε ο πρόεδρος της Κεντρικής Ένωσης Επιμελητήριων, Γιάννης Μασούτης.

Η ΚΕΕΕ, έπειτα από αυτή την θετική εξέλιξη, εκτιμά ότι σταδιακά θα αποκλιμακωθούν οι τιμές στις πρώτες ύλες των αγροδιατροφικών αγαθών, ενώ αυτή η συμφωνία δείχνει το δρόμο και για την αποκατάσταση του ενεργειακού κόστους.